Nodavlat notijorat tashkilotlari tomonidan ijtimoiy foydali dasturlar va loyihalar amalga oshirilishida ijtimoiy sheriklik hamda xalqaro hamkorlikni yanada qoʻllab-quvvatlash chora-tadbirlari toʻgʻrisida
(resolution, 2023-10-04)

Oʻzbekiston Respublikasining “Nodavlat notijorat tashkilotlari toʻgʻrisida”gi Qonuni ijrosini taʼminlash, Jinoiy daromadlarni legallashtirishga qarshi moliyaviy choralarni ishlab chiqish guruhi (FATF) standartlarining sakkizinchi tavsiyasini Oʻzbekiston Respublikasi qonunchilik hujjatlariga implementatsiya qilish, shuningdek, nodavlat notijorat tashkilotlarining ijtimoiy foydali dasturlari va loyihalarida ijtimoiy sheriklik hamda xalqaro hamkorlikni yanada rivojlantirish maqsadida Vazirlar Mahkamasi qaror qiladi: 1. Nodavlat notijorat tashkilotlari tomonidan tashqi manbalardan pul mablagʻlari va mol-mulk olinishini kelishish hamda tashqi manbalardan moliyalashtiriladigan loyihalarni Oʻzbekiston Respublikasi hududida amalga oshirish tartibi toʻgʻrisidagi nizom 1-ilovaga muvofiq tasdiqlansin. 2. Oʻzbekiston Respublikasi Prezidentining “Mamlakatni demokratik yangilash jarayonida fuqarolik jamiyati institutlarining rolini tubdan oshirish chora-tadbirlari toʻgʻrisida” 2018-yil 4-maydagi PF-5430-son Farmoni bilan manfaatdor vazirlik va idoralarning amaldagi shtatlar soni doirasida rahbar oʻrinbosarlaridan birini nodavlat notijorat tashkilotlari bilan hamkorlik qilish boʻyicha masʼul etib belgilash nazarda tutilganligi maʼlumot uchun qabul qilinsin. 3. Belgilansinki: a) har bir respublika ijro etuvchi hokimiyat organlari tomonidan: 2023-yil 15-oktabrga qadar hamda 2024-yildan boshlab har yili 1-yanvarga qadar nodavlat notijorat tashkilotlari bilan hamkorlik qilish boʻyicha masʼul etib belgilangan rahbar oʻrinbosari toʻgʻrisidagi maʼlumotlar (F.I.O., lavozimi, telefon raqami, elektron pochta manzili) Oʻzbekiston Respublikasi Adliya vazirligiga taqdim etib boriladi; yil davomida erishilishi zarur boʻlgan maqsadli koʻrsatkichlar (indikatorlar)ning ishlab chiqilishida nodavlat notijorat tashkilotlari bilan hamkorlik qilish samaradorligi koʻrsatkichlari nazarda tutiladi; b) Oʻzbekiston Respublikasi Adliya vazirligi respublika ijro etuvchi hokimiyat organlari tomonidan ushbu bandning “a” kichik bandi ikkinchi xatboshisiga muvofiq taqdim etilgan maʼlumotlarning Nodavlat notijorat tashkilotlari elektron portalida (keyingi oʻrinlarda — portal) joylashtirilishini hamda doimiy ravishda yangilab borilishini taʼminlaydi. 4. Oʻzbekiston Respublikasi Adliya vazirligi Raqamli texnologiyalar vazirligi bilan birgalikda 2024-yil 1-yanvarga qadar portalda nodavlat notijorat tashkilotlari va keng jamoatchilik uchun ochiq boʻlgan quyidagi maʼlumotlarni joylashtirish imkoniyatini yaratsin: respublika ijro etuvchi hokimiyat organlarining nodavlat notijorat tashkilotlari bilan hamkorlik qilish boʻyicha masʼul etib belgilangan rahbar oʻrinbosarlari haqida maʼlumotlar; nodavlat notijorat tashkilotlarining tashqi manbalardan moliyalashtirilgan loyihalarini amalga oshirish natijasi toʻgʻrisida maʼlumotlar; nodavlat notijorat tashkilotlari uchun eʼlon qilingan xalqaro grant tanlovlari haqida maʼlumotlar; pul mablagʻlari va mol-mulk olinishini kelishish talab etilmaydigan Oʻzbekiston Respublikasi aʼzo boʻlgan xalqaro tashkilotlar va ularning ixtisoslashtirilgan muassasalari roʻyxati. Portalni takomillashtirish bilan bogʻliq xarajatlar budjetdan tashqari Adliya organlari va muassasalarini rivojlantirish jamgʻarmasi mablagʻlari hamda qonunchilik hujjatlari bilan taqiqlanmagan boshqa manbalar hisobidan moliyalashtirilishi belgilab qoʻyilsin. 5. Vazirlik va idoralarning nodavlat notijorat tashkilotlari bilan hamkorlik qilish boʻyicha masʼul rahbar oʻrinbosarlari ushbu qaror ijrosini samarali tashkil qilish uchun shaxsan javobgar etib belgilansin. 6. Oʻzbekiston Respublikasi Adliya vazirligi: mazkur qarorning mazmun-mohiyati va ahamiyatini jamoatchilikka, shu jumladan, nodavlat notijorat tashkilotlariga yetkazsin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 8. Mazkur qarorning bajarilishini nazorat qilish Oʻzbekiston Respublikasi adliya vaziri A.J. Tashkulov zimmasiga yuklansin. 1. Mazkur Nizom nodavlat notijorat tashkilotlari tomonidan tashqi manbalardan pul mablagʻlari va mol-mulk olinishini roʻyxatdan oʻtkazuvchi organ bilan kelishish hamda tashqi manbalardan moliyalashtiriladigan loyihalarni Oʻzbekiston Respublikasi hududida amalga oshirish tartibini belgilaydi. 2. Ushbu Nizomda quyidagi asosiy tushunchalardan foydalaniladi: loyihalar — tashqi manbalar hisobidan moliyalashtirilgan va Oʻzbekiston Respublikasi hududida amalga oshiriladigan chora-tadbirlar (dasturlar); roʻyxatdan oʻtkazuvchi organ — nodavlat notijorat tashkilotini qonunchilikka muvofiq davlat roʻyxatidan oʻtkazgan Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari; tashqi manbalar — chet el davlatlari, xalqaro va chet el tashkilotlari, chet el davlatlarining fuqarolari yoki ularning topshirigʻiga binoan boshqa shaxslar. 3. Nodavlat notijorat tashkilotlari tomonidan tashqi manbalardan jami summasi bir kalendar yilda bazaviy hisoblash miqdorining 100 baravaridan ortiq boʻlgan pul mablagʻlari va mol-mulk olinishi roʻyxatdan oʻtkazuvchi organ bilan kelishiladi. Bunda bir kalendar yilda olinadigan pul mablagʻlari va mol-mulkning jami summasiga belgilangan talab, qoida tariqasida, har bir tashqi manba boʻyicha alohida qoʻllaniladi. 4. Roʻyxatdan oʻtkazuvchi organ nodavlat notijorat tashkilotlari tomonidan tashqi manbalardan olingan pul mablagʻlari va mol-mulkning hisobini yuritadi. 5. Tashqi manbalardan olinishi moʻljallangan pul mablagʻlari va mol-mulk boʻyicha maʼlumotlarning ishonchliligi va toʻgʻriligi uchun nodavlat notijorat tashkiloti rahbari yoki u vakolat bergan shaxs javobgar hisoblanadi. 6. Nodavlat notijorat tashkilotining bank hisobvaragʻiga tashqi manbalardan pul mablagʻlari kelib tushganda unga xizmat koʻrsatuvchi bank uch ish kuni ichida bu haqda tegishli roʻyxatdan oʻtkazuvchi organni yozma yoki elektron shaklda xabardor qiladi. Xabarnomada nodavlat notijorat tashkiloti, tashqi manba, pul mablagʻlari kelib tushgan bank hisobvaragʻi, ularning miqdori va kelib tushish sanasi haqidagi maʼlumotlar koʻrsatiladi. 7. Nodavlat notijorat tashkilotlari tomonidan tashqi manbalardan pul mablagʻlari va mol-mulk olinishini roʻyxatdan oʻtkazuvchi organ bilan kelishish ushbu Nizomga 1-ilovadagi sxemaga muvofiq amalga oshiriladi. 8. Nodavlat notijorat tashkiloti tashqi manbalardan pul mablagʻlari va mol-mulk kelib tushish sanasidan kamida yigirma kun oldin roʻyxatdan oʻtkazuvchi organga mazkur Nizomga 2-ilovada keltirilgan yozma yoki elektron shaklda murojaatnoma (keyingi oʻrinlarda — murojaatnoma) taqdim etadi. 9. Agar tashqi manbalardan nodavlat notijorat tashkilotiga maʼlum boʻlmagan holda uning bank hisobvaraqlariga pul mablagʻlari kiritilsa yoki nodavlat notijorat tashkilotiga mol-mulk kelib tushsa, bu haqda nodavlat notijorat tashkiloti xabar topgan yoki xabar topishi lozim boʻlgan kundan boshlab uch ish kuni ichida roʻyxatdan oʻtkazuvchi organga ushbu Nizomda belgilangan tartibda kelishish yoki xabardor qilish uchun yozma yoki elektron shaklda murojaatnoma taqdim etadi. 10. Quyidagi hollarda nodavlat notijorat tashkiloti tomonidan tashqi manbalardan pul mablagʻlari va mol-mulk olinishini roʻyxatdan oʻtkazuvchi organ bilan kelishish talab etilmaydi: tashqi manbalardan olinadigan pul mablagʻlari va mol-mulkning jami summasi bir kalendar yilda bazaviy hisoblash miqdorining 100 baravarigacha boʻlganda; Oʻzbekiston Respublikasining xalqaro shartnomalarida ajratiladigan pul mablagʻlarining miqdori va mol-mulk aniq koʻrsatilganda; normativ-huquqiy hujjatlarda, Oʻzbekiston Respublikasi Oliy Majlisi palatalari, Oʻzbekiston Respublikasi Prezidenti, Oʻzbekiston Respublikasi Prezidenti Administratsiyasi, Vazirlar Mahkamasi, respublika ijro etuvchi hokimiyat organlari, mahalliy ijro etuvchi hokimiyat organlari, qonunchilik hujjatlari bilan tashkil etilgan respublika komissiyalari va kengashlarining hujjatlarida nazarda tutilganda; Vazirlar Mahkamasining “Tashqi begʻaraz koʻmak mablagʻlarini jalb etish mexanizmlarini va donorlar bilan ishlash tizimini takomillashtirishga oid qoʻshimcha chora-tadbirlar toʻgʻrisida” 2021-yil 29-dekabrdagi 786-son qarori asosida tashqi begʻaraz koʻmak mablagʻlari hamda insonparvarlik yordami olinganda; davlat tashkilotlari, ustav fondida (ustav kapitalida) davlat ulushi 50 foizdan ortiq boʻlgan yuridik shaxslar va nodavlat notijorat tashkilotlari oʻrtasida tuzilgan oʻzaro hamkorlik toʻgʻrisidagi bitimlarda nazarda tutilganda; xalqaro va chet el nodavlat notijorat tashkilotlarining vakolatxona va filiallariga bosh tashkilotlari tomonidan ularning maʼmuriy xarajatlari uchun pul mablagʻlari va mol-mulk ajratilganda; Oʻzbekiston Respublikasi aʼzo boʻlgan xalqaro tashkilotlar va ularning ixtisoslashtirilgan muassasalaridan toʻgʻridan-toʻgʻri (bevosita) pul mablagʻlari va mol-mulk olinganda. Mazkur bandda koʻrsatilgan asoslarga koʻra olinadigan pul mablagʻlari va mol-mulk haqida ularning olinishidan kamida uch ish kuni oldin nodavlat notijorat tashkiloti tomonidan roʻyxatdan oʻtkazuvchi organ yozma yoki elektron shaklda xabardor qilinadi. Xabarnomada pul mablagʻlari va mol-mulk beruvchi tashqi manba haqida maʼlumotlar (jismoniy shaxslar uchun — F.I.O., fuqaroligi, yashash joyi, tugʻilgan sanasi va joyi, ish joyi va lavozimi; yuridik shaxslar uchun — toʻliq nomi, joylashgan eri, asosiy rahbar organining joylashgan eri, rahbarining F.I.O.), olinayotgan pul mablagʻlari birligi (valyutasi) va miqdori, mol-mulk turi va qiymati, ulardan foydalanish maqsadlari koʻrsatiladi hamda unga pul mablagʻlari va mol-mulkning nodavlat notijorat tashkilotiga ajratilishi boʻyicha bitim, shartnoma, qaror va boshqa hujjatlarning nusxalari ilova qilinadi. Xabarnoma asosida olinishi rejalashtirilgan pul mablagʻlari va mol-mulk hisobidan Oʻzbekiston Respublikasi hududida loyihalarni amalga oshirish maqsad qilingan boʻlsa, loyihalar mazkur Nizomning 4-bobida nazarda turilgan tartibda amalga oshiriladi. 11. Pul mablagʻlari va mol-mulk olinishini kelishish talab etilmaydigan Oʻzbekiston Respublikasi aʼzo boʻlgan xalqaro tashkilotlar va ularning ixtisoslashtirilgan muassasalari roʻyxati Oʻzbekiston Respublikasi Adliya vazirligining rasmiy veb-sayti hamda Nodavlat notijorat tashkilotlari elektron portalida Oʻzbekiston Respublikasi Tashqi ishlar vazirligi tomonidan taqdim etilgan maʼlumotlar asosida eʼlon qilinadi. Bunda ushbu roʻyxat har yarim yilda yangilab boriladi. 12. Nodavlat notijorat tashkilotlarining tashqi manbalardan pul mablagʻlari va mol-mulk olishni kelishish toʻgʻrisidagi murojaatnomasi roʻyxatdan oʻtkazuvchi organ tomonidan oʻn besh kun ichida koʻrib chiqiladi. 13. Murojaatnomani koʻrib chiqish jarayonida hujjatlarda oʻzgarishlar boʻlgan taqdirda, nodavlat notijorat tashkiloti bu haqda roʻyxatdan oʻtkazuvchi organga bir kun ichida ushbu oʻzgarishlar bilan bogʻliq maʼlumotlarni ilova qilgan holda yozma yoki elektron shaklda xabar beradi. 14. Roʻyxatdan oʻtkazuvchi organ nodavlat notijorat tashkiloti tomonidan kelishish uchun taqdim etilgan murojaatnomada koʻrsatilgan maʼlumotlarning va unga ilova qilingan hujjatlarning ishonchliligini, qonunchilik hujjatlariga hamda nodavlat notijorat tashkiloti ustavi (nizomi)da belgilangan maqsad va vazifalarga muvofiqligini oʻrganadi. 15. Murojaatnomani qoʻshimcha oʻrganish zarurati vujudga kelganda, roʻyxatdan oʻtkazuvchi organ tegishli tashkilotlarga soʻrov yuborishga, nodavlat notijorat tashkilotidan muddat koʻrsatgan va asoslantirgan holda murojaatnoma yuzasidan qoʻshimcha maʼlumotlar soʻrab olishga haqli. Bunda murojaatnomani koʻrib chiqish oʻn kundan oshmagan muddatga uzaytirilishi mumkin. Murojaatnomani koʻrib chiqish muddati uzaytirilganligi haqida nodavlat notijorat tashkiloti darhol yozma yoki elektron shaklda xabardor qilinadi. 16. Roʻyxatdan oʻtkazuvchi organning murojaatnoma boʻyicha soʻroviga javob tegishli tashkilot tomonidan oʻn kundan kechiktirmasdan taqdim etiladi. Mazkur muddatdan kechiktirib berilgan javob murojaatnomani koʻrib chiqish natijasiga taʼsir koʻrsatmaydi. 17. Roʻyxatdan oʻtkazuvchi organ murojaatnomani koʻrib chiqish natijalari yuzasidan kelishish yoki sabablarini koʻrsatgan holda tashqi manbalardan pul mablagʻlari va mol-mulk olinishini rad etish toʻgʻrisida murojaatnomani koʻrib chiqish muddati davomida nodavlat notijorat tashkilotini yozma yoki elektron shaklda xabardor qiladi. Agar mazkur Nizomda belgilangan muddatda roʻyxatdan oʻtkazuvchi organ tomonidan murojaatnomani koʻrib chiqish natijalari haqida nodavlat notijorat tashkilotiga yozma yoki elektron shaklda xabar berilmasa, nodavlat notijorat tashkiloti pul mablagʻlari va mol-mulkni olishga haqlidir. 18. Quyidagi hollarda tashqi manbalardan pul mablagʻlari va mol-mulk olinishi rad etiladi: tashqi manbaning faoliyati, shuningdek, olinayotgan pul mablagʻlari va mol-mulkdan foydalanish Oʻzbekiston Respublikasining konstitutsiyaviy tuzumini zoʻrlik bilan oʻzgartirishga, suvereniteti, yaxlitligi va xavfsizligiga putur yetkazishga, fuqarolarning konstitutsiyaviy huquq va erkinliklarini kamsitishga, sogʻligʻi va maʼnaviyatiga tajovuz qilishga, urush, ijtimoiy, milliy, irqiy va diniy adovatni targʻib qilishga, jinoiy faoliyatdan olingan daromadlarni legallashtirish va terrorizmni moliyalashtirishga qaratilgan boʻlsa; tashqi manba qonunchilik hujjatlariga koʻra terrorchilik faoliyatida yoki ommaviy qirgʻin qurolini tarqatishda ishtirok etayotgan yoki ishtirok etishda gumon qilinayotgan shaxslar roʻyxatiga kiritilgan, shuningdek, sud tartibida ekstremistik va terroristik deb topilgan tashkilotlar va ularga aloqador shaxslar boʻlsa; tashqi manba Oʻzbekiston Respublikasi hududida sud tartibida majburiy tugatilgan tashkilotning Oʻzbekiston Respublikasidan tashqarida joylashgan bosh tashkiloti yoki uning taʼsischilari boʻlsa; pul mablagʻlari va mol-mulkni olish maqsadi qonunchilik hujjatlari va nodavlat notijorat tashkiloti ustavi (nizomi) talablariga zid boʻlsa; murojaatnomada va unga ilova qilingan hujjatlarda yolgʻon maʼlumotlar koʻrsatilgan boʻlsa; murojaatnoma mazkur Nizomda belgilangan tartib va muddatga rioya qilinmagan holda taqdim etilgan boʻlsa; nodavlat notijorat tashkiloti murojaatnoma yuzasidan soʻralgan qoʻshimcha maʼlumotlarni roʻyxatdan oʻtkazuvchi organga belgilangan muddatda taqdim qilmasa. 19. Pul mablagʻlari va mol-mulk olinishi rad etilganda, nodavlat notijorat tashkiloti rad etishga sabab boʻlgan kamchiliklarni bartaraf etgan holda roʻyxatdan oʻtkazuvchi organga ushbu Nizomga muvofiq umumiy asoslarda takroran murojaat qilishi mumkin, bundan mazkur Nizomning 18-bandi ikkinchi — oltinchi xatboshilarida nazarda tutilgan holatlar mustasno. 20. Nodavlat notijorat tashkiloti murojaatnomani ushbu murojaatnoma yuzasidan roʻyxatdan oʻtkazuvchi organning qarori qabul qilinguniga qadar oʻz arizasiga asosan qaytarib olishi mumkin. 21. Nodavlat notijorat tashkiloti tashqi manbalardan olinayotgan pul mablagʻlari va mol-mulk hisobidan Oʻzbekiston Respublikasi hududida loyihalarni amalga oshirishni rejalashtirgan taqdirda, oʻz murojaatnomasiga ushbu Nizomning 3-ilovasida keltirilgan shaklga muvofiq loyihalarni amalga oshirish rejasini (keyingi oʻrinlarda — reja) ilova qiladi. 22. Umumiy qiymati bazaviy hisoblash miqdorining 1 000 baravari va undan yuqori boʻlgan loyihalarni roʻyxatdan oʻtkazuvchi organ tomonidan belgilangan tegishli davlat tashkiloti tashkiliy-uslubiy jihatdan taʼminlab boradi. Bunda nodavlat notijorat tashkiloti roʻyxatdan oʻtkazuvchi organga loyihani tashkiliy-uslubiy jihatdan taʼminlab borish uchun belgilanadigan davlat tashkilotlari yuzasidan taklif kiritish huquqiga ega. 23. Umumiy qiymati bazaviy hisoblash miqdorining 1 000 baravarigacha boʻlgan loyihalarni tashkiliy-uslubiy jihatdan taʼminlab boradigan davlat tashkilotlarini jalb etish nodavlat notijorat tashkilotining oʻz xohishiga binoan amalga oshirilishi mumkin. Bunda nodavlat notijorat tashkiloti oʻz murojaatnomasida tegishli davlat tashkilotlarini koʻrsatadi. 24. Roʻyxatdan oʻtkazuvchi organ nodavlat notijorat tashkiloti tomonidan tashqi manbalardan pul mablagʻlari va mol-mulk olinishi kelishilganligi haqidagi xabarida loyihani tashkiliy-uslubiy jihatdan taʼminlab boradigan tegishli davlat tashkiloti toʻgʻrisidagi maʼlumotlarni koʻrsatadi. Loyihani tashkiliy-uslubiy jihatdan taʼminlab boradigan davlat tashkilotiga loyiha, loyihani amalga oshirish rejasi va nodavlat notijorat tashkiloti haqidagi maʼlumotlarni oʻz ichiga olgan xabarnomani yuboradi. 25. Loyihani amalga oshirish jarayonida uni tashkiliy-uslubiy jihatdan taʼminlab borish uchun qoʻshimcha davlat tashkilotini jalb etish zarurati vujudga kelganda nodavlat notijorat tashkiloti bu haqida roʻyxatdan oʻtkazuvchi organga murojaat qilishi mumkin. Bunda roʻyxatdan oʻtkazuvchi organ besh ish kuni ichida nodavlat notijorat tashkilotining murojaatini koʻrib chiqadi hamda natijasi haqida nodavlat notijorat tashkiloti va loyihani tashkiliy-uslubiy jihatdan taʼminlab boradigan tegishli davlat tashkilotini xabardor qiladi. 26. Loyihani tashkiliy-uslubiy jihatdan taʼminlab boradigan davlat tashkiloti roʻyxatdan oʻtkazuvchi organning tegishli xabarnomasini olgan kundan boshlab reja asosida loyiha ijrosiga koʻmaklashishga kirishadi. 27. Loyihani tashkiliy-uslubiy jihatdan taʼminlab boradigan davlat tashkiloti nodavlat notijorat tashkilotiga quyidagi shakllarda koʻmaklashadi: loyiha doirasida uchrashuvlar, muzokaralar va boshqa tadbirlarni tashkillashtirish; loyihaga soha ekspertlari va mutaxassislarini jalb qilish; loyiha samaradorligini taʼminlash maqsadida zarur statistik va tahliliy maʼlumotlar bilan almashish, bundan davlat sirini yoki qonun bilan qoʻriqlanadigan boshqa sirni tashkil etuvchi, jismoniy va yuridik shaxslarning huquqlari, erkinliklari va qonuniy manfaatlariga, jamiyat va davlat manfaatlariga zarar yetkazuvchi maʼlumotlar mustasno; loyihani amalga oshirish jarayonida vujudga kelgan muammolarning yechimiga qaratilgan amaliy taklif va tavsiyalarni berish. 28. Loyihani tashkiliy-uslubiy jihatdan taʼminlab boradigan davlat tashkilotiga: nodavlat notijorat tashkilotining ustavida belgilangan faoliyatiga aralashishi yoki toʻsqinlik qilishi; nodavlat notijorat tashkilotiga koʻrsatmalar va topshiriqlar berishi, vazifalar belgilashi hamda undan loyiha bilan bogʻliq boʻlmagan ortiqcha maʼlumotlar talab qilishi; loyihaning tasdiqlangan hujjatlariga (xarajatlar smetasi, rejasi va boshqalar) oʻzgartirish va qoʻshimchalar kiritishi; loyiha doirasidagi ishtiroki uchun moddiy ragʻbatlantirish talab qilishi taqiqlanadi. Mazkur band talablarini buzgan tegishli davlat tashkilotiga nisbatan roʻyxatdan oʻtkazuvchi organ tomonidan nodavlat notijorat tashkilotining murojaatiga asosan qonunchilik hujjatlarida belgilangan taʼsir choralari koʻriladi. 29. Loyihani amalga oshirish jarayonida rejaga oʻzgartirish va qoʻshimchalar kiritilgan taqdirda, nodavlat notijorat tashkiloti ushbu oʻzgartirish va qoʻshimchalar kiritilgan kundan boshlab ikki ish kuni ichida bu haqda roʻyxatdan oʻtkazuvchi organni xabardor qiladi. 30. Nodavlat notijorat tashkiloti loyiha yakunlangan kundan boshlab bir oy ichida mazkur Nizomning 4-ilovasiga muvofiq shaklda Oʻzbekiston Respublikasi Adliya vazirligining Nodavlat notijorat tashkilotlari elektron portalida loyihani moliyalashtirgan tashqi manbaga taqdim etgan hisobotlar va hujjatlarni ilova qilgan holda loyiha natijasi toʻgʻrisida maʼlumot eʼlon qiladi. 31. Nodavlat notijorat tashkilotlari tomonidan pul mablagʻlari va mol-mulk olinishi rad etilishi yuzasidan, shuningdek, loyihani tashkiliy-uslubiy jihatdan taʼminlab boradigan davlat tashkilotining noqonuniy xatti-harakatlari ustidan qonunchilik hujjatlarida belgilangan tartibda shikoyat qilinishi mumkin. 32. Tashqi manbalardan olingan pul mablagʻlari va mol-mulk qonunchilik hujjatlariga, nodavlat notijorat tashkilotining ustavi (nizomi)da va taqdim etilgan hujjatlarda belgilangan maqsad va usullarga muvofiq ishlatilishi uchun nodavlat notijorat tashkiloti rahbari yoki u tomonidan vakolat berilgan shaxs javobgardir. 33. Nodavlat notijorat tashkiloti roʻyxatdan oʻtkazuvchi organning soʻroviga asosan tashqi manbalardan olingan pul mablagʻlari va mol-mulkdan foydalanilishi yuzasidan maʼlumotlar va tegishli hujjatlarni taqdim etishi shart. 34. Mazkur Nizom talablarining buzilishida aybdor shaxslar qonunchilik hujjatlarida belgilangan tartibda javobgar boʻladi. Bosqichlar Masʼullar Amalga oshirish mexanizmi Ijro muddati 1-bosqich Nodavlat notijorat tashkiloti (NNT) 1. Tashqi manbalardan pul mablagʻlari va mol-mulk olishni kelishish toʻgʻrisida roʻyxatdan oʻtkazuvchi organ (Adliya vazirligi, hududiy adliya boshqarmalari)ga yozma yoki elektron shaklda murojaatnoma taqdim etadi. Pul mablagʻlari va mol-mulk kelib tushish sanasidan kamida 20 kun oldin 2. Agar tashqi manbalardan NNTga maʼlum boʻlmagan holda uning bank hisobvaraqlariga pul mablagʻlari kiritilsa yoki NNTga mol-mulk kelib tushsa, bu haqda roʻyxatdan oʻtkazuvchi organ ga belgilangan tartibda yozma yoki elektron shaklda murojaatnoma kiritadi. Pul mablagʻlari va mol-mulk kelib tushgani haqida xabar topgan (xabar topishi lozim boʻlgan) kundan boshlab 3 ish kuni ichida 2-bosqich Roʻyxatdan oʻtkazuvchi organ NNTning murojaatnomasida koʻrsatilgan maʼlumotlar va unga ilovaga qilingan hujjatlarni koʻrib chiqadi. Murojaatnoma kelib tushgan kundan boshlab 15 kun ichida NNT Murojaatnomani koʻrib chiqish jarayonida hujjatlarda oʻzgarishlar boʻlgan taqdirda, ular bilan bogʻliq maʼlumotlarni ilova qilgan holda roʻyxatdan oʻtkazuvchi organga yozma yoki elektron shaklda xabar beradi. 1 ish kuni ichida Roʻyxatdan oʻtkazuvchi organ Murojaatnomani qoʻshimcha oʻrganish zarurati vujudga kelganda, tegishli tashkilotlarga soʻrov yuboradi, NNTdan muddat koʻrsatgan va asoslantirgan holda murojaatnoma yuzasidan qoʻshimcha maʼlumotlar soʻrab oladi. Murojaatnomani koʻrib chiqish muddati davomida Soʻrov yuborilgan tegishli tashkilot Roʻyxatdan oʻtkazuvchi organning soʻroviga asoslantirilgan xulosa taqdim etadi. Soʻrov kelib tushgan kundan boshlab 10 kundan kechiktirmasdan NNT Roʻyxatdan oʻtkazuvchi organning soʻroviga asosan murojaatnoma yuzasidan qoʻshimcha maʼlumotlarni taqdim etadi. Roʻyxatdan oʻtgan organning soʻrovida koʻrsatilgan muddatda Roʻyxatdan oʻtkazuvchi organ Murojaatnomani koʻrib chiqish natijalari yuzasidan rozilik berish yoki sabablarini koʻrsatgan holda rad etish toʻgʻrisida NNTni yozma yoki elektron shaklda xabardor qiladi. Murojaatnoma kelib tushgan kundan boshlab 15 kun ichida T/r Maʼlumotlar I. Pul mablagʻlari va mol-mulk oluvchi nodavlat notijorat tashkiloti toʻgʻrisida maʼlumotlar: 1. Pul mablagʻlari va mol-mulk oluvchi nodavlat notijorat tashkilotining toʻliq nomi, roʻyxatdan oʻtgan sanasi va guvohnoma raqami 2. Pul mablagʻlari va mol-mulk oluvchi nodavlat notijorat tashkiloti rahbarining F.I.O. 3. Pul mablagʻlari va mol-mulk oluvchi nodavlat notijorat tashkilotining joylashgan eri II. Pul mablagʻlari va mol-mulk beruvchi tashqi manbalar toʻgʻrisida maʼlumotlar: Pul mablagʻlari va mol-mulkni toʻgʻridan-toʻgʻri beruvchi chet el davlatlari, xalqaro va chet el tashkilotlari, chet el davlatlarining fuqarolari toʻgʻrisida maʼlumotlar 4. Jismoniy shaxslar uchun a) F.I.O. b) fuqaroligi v) yashash joyi g) tugʻilgan sanasi d) tugʻilgan joyi e) ish joyi va lavozimi 5 Yuridik shaxslar uchun a) toʻliq nomi (pul mablagʻlari va mol-mulk beruvchi tomon chet el davlati yoki chet el davlati tashkiloti boʻlganda ushbu bandning “b” — “g” kichik bandlari toʻldirilmaydi) b) taʼsis hujjatlari nusxasi (ilova qilinadi) v) joylashgan eri g) rahbarining F.I.O. Asosiy tashqi manba toʻgʻrisida maʼlumotlar (II boʻlimning 6 va 7-bandlari pul mablagʻlari va mol-mulk chet el davlatlari, xalqaro va chet el tashkilotlari, chet el davlatlarining fuqarolari topshirigʻiga binoan berilganda toʻldiriladi) 6. Jismoniy shaxslar uchun a) F.I.O. b) fuqaroligi v) yashash joyi g) tugʻilgan sanasi d) tugʻilgan joyi e) ish joyi va lavozimi 7. Yuridik shaxslar uchun a) toʻliq nomi (pul mablagʻlari va mol-mulk beruvchi tomon chet el davlat tashkiloti boʻlganda ushbu bandning “b” — “d” kichik bandlari toʻldirilmaydi) b) taʼsis hujjatlari nusxasi (ilova qilinadi) v) joylashgan eri g) asosiy rahbar organi joylashgan manzili (bosh tashkiloti Oʻzbekiston Respublikasidan tashqarida joylashgan tashkilotlarning filiallari va vakolatxonalari uchun) d) rahbarining F.I.O. III. Olinayotgan pul mablagʻlari va mol-�ulk hamda ulardan foydalanish maqsadlari toʻgʻrisida maʼlumotlar: 8. Pul mablagʻlari birligi (valyutasi) 9. Pul mablagʻlari miqdori 10. Mol-mulk turi 11. Mol-mulkning umumiy qiymati 12. Pul mablagʻlari va mol-mulkni olish maqsadlari 13. Pul mablagʻlaridan foydalanish boʻyicha xarajatlar smetasi (ilova qilinadi) 14. Pul mablagʻlari va mol-mulkni olish asosi (agar bitim, shartnoma, qaror va boshqa hujjatlar mavjud boʻlsa, ularning nusxalari ilova qilinadi) 15. Pul mablagʻlari va mol-mulkning kelib tushish sanasi IV. Olinayotgan pul mablagʻlari va mol-mulk hisobidan amalga oshiriladigan loyihalar toʻgʻrisida maʼlumotlar (olinayotgan pul mablagʻlari va mol-mulk hisobidan loyihalar amalga oshirilishi rejalashtirilgan taqdirda toʻldiriladi): 16. Loyiha nomi 17. Loyihaning maqsadi va vazifalari 18. Loyihaning davomiyligi (oy): boshlanish muddati: tugash muddati: 19. Loyihaning umumiy qiymati, shundan tashqi manba ulushi nodavlat notijorat tashkiloti ulushi hamkorlar ulushi 20. Loyihaning xarajatlari smetasi (ilova qilinadi) 21. Loyiha amalga oshiriladigan hududlar 22. Loyihaning maqsadli auditoriyasi 23. Loyiha jamoasi: F.I.O. Asosiy ish joyi va lavozimi Loyiha doirasidagi vazifalari 24. Loyiha hamkorlari: Hamkor tashkilot nomi Vazifalari 25. Loyihani tashkiliy-uslubiy jihatdan taʼminlab borish uchun jalb etilishi soʻralayotgan davlat tashkilotlari ___________________ (NNT rahbari imzosi) ________________________________________________________________________ (tashqi manba nomi) tomonidan moliyalashtirilgan ________________________________________________________________________ (loyiha nomi) nomli loyihani amalga oshirish REJASI T/r Maqsad va vazifalar Amalga oshirish mexanizmlari Amalga oshirish hududi Amalga oshirish muddati Amalga oshirish xarajatlari Loyiha ishtirokchilari Maqsadli auditoriya toifasi Davlat va nodavlat tashkilotlar Xalqaro (chet el) tashkilotlar va chet el davlatlari ekspertlari 1. ________________________________________ _______________________ _______________________________________ (NNT nomi) (imzo) (NNT rahbarining F.I.O.) ________________________________________________________________________ (tashqi manba nomi) tomonidan moliyalashtirilgan ________________________________________________________________________ (loyiha nomi) nomli loyihaning yakunlari toʻgʻrisida MAʼLUMOT T/r Loyiha davomiyligi Amalga oshirilgan chora-tadbirlar Sarflangan mablagʻlar (raqamlar va soʻzlar bilan) Qamrab olingan maqsadli auditoriya Loyiha maqsadiga erishilganlik darajasi Loyiha ishtirokchilari (nomi koʻrsatiladi) Jami Tashqi manba ulushi NNT ulushi Hamkor tashkilotlar ulushi Maqsadli guruhlar toifasi Soni Chora-tadbir maqsadi Chora-tadbir natijasi Davlat tashkilotlari NNT Xalqaro (chet el) tashkilotlar Chet el davlatlari ekspertlarining fuqaroligi 1. 2. 3. ... Jami ________________________________________ _______________________ _______________________________________ (NNT nomi) (imzo) (NNT rahbarining F.I.O.) 1. Vazirlar Mahkamasining “Nodavlat notijorat tashkilotlarining chet davlatlardan, xalqaro va chet el tashkilotlaridan, chet davlatlarning fuqarolaridan yoki ularning topshirigʻiga binoan boshqa shaxslardan pul mablagʻlari va mol-mulk olishni roʻyxatdan oʻtkazuvchi organ bilan kelishish tartibi toʻgʻrisidagi nizomni tasdiqlash haqida” 2019-yil 9-oktabrdagi 858-son qarori. 2. Vazirlar Mahkamasining “Mahalliy nodavlat notijorat tashkilotlarining xalqaro grant loyihalarini amalga oshirishda davlat boshqaruvi organlari bilan oʻzaro hamkorlik qilish tartibi toʻgʻrisidagi nizomni tasdiqlash haqida” 2022-yil 13-iyundagi 328-son qarori. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 727-bandi. 4. Vazirlar Mahkamasining “Oʻzbekiston Respublikasi Savdo-sanoat palatasining faoliyati takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2023-yil 29-maydagi 217-son qaroriga ilovaning 5-bandi.